КОМИ РЕСПУБЛИКАСА ВЕСЬКӦДЛАН КОТЫРЛӦН ШУӦМ

 **Коми Республикаса Веськӧдлан котырлӧн ӧткымын помшуӧмӧ вежсьӧмъяс пыртӧм йылысь**

Коми Республикаса Веськӧдлан котыр шуис:

Пыртны Коми Республикаса Веськӧдлан котырлӧн ӧткымын помшуӧмӧ содтӧд серти вежсьӧмъяс.

Коми Республикалӧн

Веськӧдлан котырса Веськӧдлысь В. Тукмаков

Сыктывкар

2015 вося косму тӧлысь 15 лун

167 №

Коми Республикалӧн Веськӧдлан котырса

2015 во косму тӧлысь 15 лунся

167 N-а шуӧм дорӧ

содтӧд

Коми Республикалӧн Веськӧдлан котырса ӧткымын помшуӧмӧ пыртӧм

**вежсьӧмъяс**

1. Коми Республикалӧн Веськӧдлан котырса 2013 во кӧч тӧлысь 9 лунся 347-р N-а тшӧктӧмын:

1) 1, 2 да 4 пунктъясын "Коми Республикаса архитектура, стрӧитчӧм да коммунальнӧй овмӧс министерство" кывъяс лӧсялана вежлӧгын вежны "Коми Республикаса оланін да коммунальнӧй овмӧс комитет" кывъясӧн лӧсялана вежлӧгын;

2) 3 пунктын "Коми Республикаса архитектура, стрӧитчӧм да коммунальнӧй овмӧс министерстволы 2013 вося йирым тӧлысь 20 лунысь оз сёрджык" кывъяс вежны "Коми Республикаса оланін да коммунальнӧй овмӧс комитетлы 2015 вося ода-кора тӧлысь 20 лунысь оз сёрджык" кывъясӧн.

2. "Электрическӧй да шоныд энергияысь вештысьӧм бӧрся да найӧс сетӧм могмӧсъяс бӧрся мониторинг нуӧдан ведомствокостса комиссия йылысь" Коми Республикаса Веськӧдлан котырлӧн 2015 во тӧвшӧр тӧлысь 23 лунся 10 N-а шуӧмын:

электрическӧй да шоныд энергияысь вештысьӧм бӧрся да найӧс сетӧм могмӧсъяс бӧрся мониторинг нуӧдан ведомствокостса комиссия чукӧрын (1 содтӧд):

С.М. Беловлысь чин нимсӧ гижны тадзи:

"Коми Республикаса прокуратуралысь федеральнӧй оланпастэчас олӧмӧ пӧртӧм бӧрся видзӧдан веськӧдланінлӧн экономика да вӧр-ва видзан юкӧнын оланпастэчас олӧмӧ пӧртӧм бӧрся видзӧдан юкӧнса шӧр прокурор (сёрнитчӧм серти)".